CELEX: 62018TN0010
Language: sk
Date: 2018-01-12 00:00:00
Title: Vec T-10/18: Žaloba podaná 12. januára 2018 – Eesti Apteekide Ühendus/Komisia

19.3.2018   
            
            
               SK
            
            
               Úradný vestník Európskej únie
            
            
               C 104/43
            
         Žaloba podaná 12. januára 2018 – Eesti Apteekide Ühendus/Komisia
   (Vec T-10/18)
   (2018/C 104/56)
   Jazyk konania: angličtina
   
      Účastníci konania
   
   
      Žalobkyňa: Eesti Apteekide Ühendus MTÜ (Laagri, Estónsko) (v zastúpení: K. Paas-Mohando a I. Kangur, lawyers)
   
      Žalovaná: Európska komisia
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zrušil rozhodnutie Komisie SA.42028 (2017/NN) z 23. októbra 2017 (1),
            
         
               —
            
            
               zaviazal Komisiu na náhradu trov konania.
            
         
      Dôvody a hlavné tvrdenia
   
   Na podporu svojej žaloby žalobkyňa uvádza dva žalobné dôvody.
   
               1.
            
            
               Prvý žalobný dôvod založený na tvrdení, že Estónska asociácia lekární má právnu spôsobilosť podať žalobu o neplatnosť rozhodnutia Komisie SA.42028 (2017/NN).
               
                           —
                        
                        
                           V súlade s rozsudkom Súdneho dvora vo veci C-313/90 (2) podliehajú rozhodnutia Komisie o nevznesení námietok prijaté na konci fázy predbežného preskúmania súdnemu preskúmaniu.
                        
                     
                           —
                        
                        
                           Estónska asociácia lekární má právnu spôsobilosť podať žalobu o neplatnosť rozhodnutia Komisie SA.42028 (2017/NN) na Všeobecný súd ako zainteresovaná strana podľa článku 108 ods. 2 ZFEÚ a článku 1 písm. h) nariadenia č. 2015/1589. (3)
                           
                        
                     
         
               2.
            
            
               Druhý žalobný dôvod založený na tvrdení, že Komisia mala povinnosť začať konanie vo veci formálneho zisťovania podľa článku 108 ods. 2 ZFEÚ z dôvodu vážnych ťažkostí. Vážne ťažkosti Komisie pri prijatí napadnutého rozhodnutia, a teda porušenie procesných záruk stanovených v článku 108 ods. 2 ZFEÚ, vyplývajú z nesledujúcich skutočností:
               
                           —
                        
                        
                           Komisia sa dopustila nesprávneho právneho posúdenia tým, že dospela k záveru, že zo štátnych zdrojov nie je poskytovaná žiadna výhoda, pretože Komisia nezistila, že Fínsko zneužilo svoje regulačné právomoci, čo viedlo k využitiu uvedených štátnych zdrojov,
                        
                     
                           —
                        
                        
                           Komisia sa dopustila nesprávneho právneho posúdenia tým, že nekonštatovala žiadnu selektívnu výhodu, pretože Komisia nesprávne kvalifikovala „osobitné úlohy“ ako služby všeobecného hospodárskeho záujmu (SVHZ),
                        
                     
                           —
                        
                        
                           Komisia vo fáze predbežného preskúmania nezhromaždila podstatné informácie,
                        
                     
                           —
                        
                        
                           Trvanie fázy predbežného preskúmania bolo neprimerane dlhé (skoro 30 mesiacov),
                        
                     
                           —
                        
                        
                           Komisia použila bezprecedentnú právnu definíciu „osobitných úloh“,
                        
                     
                           —
                        
                        
                           Fínsko zmenilo zákon o univerzitách v priebehu fázy predbežného preskúmania, teda zákon, podľa ktorého Fínsko vracalo daň z príjmov právnických osôb a lekárenské poplatky zaplatené spoločnosťou Yliopiston Apteekki Oy Univerzite v Helsinkách, čo predstavovalo centrálny prvok jedného z uvedených opatrení pomoci.
                        
                     
         
      (1)  Ú. v. EÚ C 422, 2017, s. 10.
   
      (2)  Rozsudok z 24. marca 1993, Comité International de la Rayonne et des Fibres Synthétiques a i./Komisia, C-313/90, EU:C:1993:111.
   
      (3)  Nariadenie Rady (EU) 2015/1589 z 13. júla 2015, stanovujúce podrobné pravidlá na uplatňovanie článku 108 Zmluvy o fungovaní Európskej únie (Ú. v. EÚ L 248, 2015, s. 9).